**Matten ĉe Interlaken** estis ĝis la 31-a de decembro 2009 komunumo de la distrikto Interlaken kaj ek de la 1-a de januaro 2010 komunumo de la administra distrikto Interlaken-Oberhasli en Kantono Berno, Svislando. Ĝi havis 3781 loĝantojn je la 31-a de decembro 2010.

Geografio
---------

Matten ĉe Interlaken situas en Berna Oberlando sude de Interlaken, kun kiu ĝi komplete kunkreskis kaj formas aglomeraĵon. En Matten situas apud la aerodromo la Misteroparko Interlaken, kiun fondis la svisa verkisto Erich von Däniken. En okcidento de la komunumo situas la morena monteto *Chlin Ruuge*, sur kies deklivo situas hotelo, al kiu kondukas funikularo. Al la komunumo apartenas ankaŭ arbara eksklavo *Aenderberg* sude de Lütschine ĉe la norda deklivo de Schynige Platte.

La teritorio de la komunumo etendiĝas sur areo de 5,90 km², de kiuj 56,4% estas kovritaj de arbaro, 21,1% servas por agrikulturo kaj 20,9% por setlado.

Najbaraj komunumoj
------------------

La komunumo Matten ĉe Interlaken limas en okcidento kaj nordo al Interlaken, en oriento al Bönigen, en sudo al Wilderswil, kaj en sudokcidento al Därligen.

La eksklavo Aenderberg limas en nordo kaj oriento al Bönigen, en sudo al Gsteigwiler, kaj en okcidento al Wilderswil.

Trafiko
-------

En Matten kuniĝas la kantona ĉefvojo nr-o 221 kun la kantonaj ĉefvojoj n-ro 6 kaj 11. Tra la komunumo krome pasas la svisa aŭtovojo A8, kies alveturejo Interlaken-Oriento situas rekte oriente de la komunumlimo. La armeo aerodromo Interlaken kun la IATA-Kodo ZTJ, nur ankoraŭ kun esceptaj permesoj povas estis alflugata. Ĝi nuntempe ĉefe estas loko de multnumbraj grandaj eventoj, koncertoj kaj festivaloj. La komunumo estas bone konektita per la busreto de la transportentrepreno Thun-Interlaken al la publika transportreto. La stacidomo Interlaken-Ost cetere situas nur kelkaj minutoj piede node de la komunuma centro.

Historio
--------

La unua dokumenta mencio de Matten ĉe Interlaken datiĝas el la jaro 1133 kiel *inter lacus Madon* en proktekta letero de imperiestro Lotaro la 3-a. Dum mezepoko Matten formis komunumon kun Wilderswil kaj Aarmühle. Post kvereloj pri la uzado de la komunaj paŝtejoj Wilderswil disiĝis en 1633 de Matten. En 1810 Aarmühle, kiu poste alinomiĝis al Interlaken disiĝis de Matten. La unua alpaŝtitsta Festivalo de Unspunnen en 1805 en Matten markis la komenciĝon de la turismo en la regiono. Sekvis la konstruado de la grandaj hoteloj. Dum la 2-a Mondmilito sur la teritorio de Matten estis konstruita armea aerodromo, sur kies teritorio hodiaŭ situas la Mistero Parko de Erich von Däniken kaj okazadas multaj gravaj kulturaj eventoj.

Vidu ankaŭ
----------

* Aliaj signifoj de Matten

Notoj kaj referencoj
--------------------

1. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
2. ↑  Fonto: *Anne-Marie Dubler*: *Matten ĉe Interlaken* en *Historia Leksikono de Svislando* (2009-10-29)

Eksteraj ligiloj
----------------

* Kategorio Matten ĉe Interlaken en la Vikimedia Komunejo (Multrimedaj datumoj)

* Oficiala retejo de la komunumo Matten ĉe Interlaken

* **Vidu ankaŭ en la Vikimedia Komunejo la kategorion Matten ĉe Interlaken** – (Kolekto de bildoj kaj plurmediaj dosieroj)

Bildoj
------

* Hotelo Regina en MattenHotelo Regina en Matten
* Rigardo al Matten kaj Wilderswil el la Harder-FunikularoRigardo al Matten kaj Wilderswil el la Harder-Funikularo
* Misteroparko Interlaken en MattenMisteroparko Interlaken en Matten

  


|  |  |  |  |
| --- | --- | --- | --- |
| 

| v • d • rKomunumoj de la administra distrikto Interlaken-Oberhasli |
| --- |
| Beatenberg • Bönigen • Brienz • Brienzwiler • Därligen • Gadmen • Grindelwald • Gsteigwiler • Gündlischwand • Guttannen • Habkern • Hasliberg • Hofstetten ĉe Brienz • Innertkirchen • Interlaken • Iseltwald • Lauterbrunnen • Leissigen • Lütschental • Matten ĉe Interlaken • Meiringen • Niederried ĉe Interlaken • Oberried ĉe la Lago de Brienz • Ringgenberg • Saxeten • Schattenhalb • Schwanden ĉe Brienz • Unterseen • Wilderswil |  |

 |


|  |  |  |  |
| --- | --- | --- | --- |
| 

| v • d • rKomunumoj de la iama distrikto Interlaken ĝis 2009 |
| --- |
| Beatenberg • Bönigen • Brienz • Brienzwiler • Därligen • Grindelwald • Gsteigwiler • Gündlischwand • Habkern • Hofstetten ĉe Brienz • Interlaken • Iseltwald • Lauterbrunnen • Leissigen • Lütschental • Matten ĉe Interlaken • Niederried ĉe Interlaken • Oberried ĉe la Lago de Brienz • Ringgenberg • Saxeten • Schwanden ĉe Brienz • Unterseen • Wilderswil |  |

 |